Vahl skole

Vahl skole er en 1–7 skole (barneskole) i bydel Gamle Oslo i Oslo. Skolen har navn etter professor i botanikk, Martin Vahl.

 Historie 
Skolen ble etablert i 1897 som Vahlsgadens folkeskole på og Rudolf Nilsens plass, som da het Vahls plass. I 1922 flyttet skolen til Herslebs gate 20b under navnet Hersleb skole. Det gamle bygget ble da overtatt av Vahl høiere almennskole, senere kalt Vahl videregående skole. Den videregående skolen var i drift til 1989. Etter dette ble skolebygget blant annet brukt som opplæringssenter for Akershus fylkeskommune, og som møtested for den muslimske menigheten World Islamic Mission.https://oslobyleksikon.no/side/Vahl_skole

I 1997 ble skolen gjenåpnet som grunnskole. Våren 2005 ble Vahl skole utnevnt nasjonal demonstrasjonsskole. Skolens gamle rektorbolig leies ut til klubbhus for Sportsklubben Sterling.

miniatyr|left|Rektorboligen var tilholdssted for allmennpraktisk linje under administrasjon fra Kuben videregående skole i 2013/14 og fra Ullern videregående skole i 2014/15.
Høsten 2013 flyttet Kuben videregående skole inn i den tidligere rektorboligen, som er oppgradert til undervisningsformål og står i skolegården, med avdeling for allmennpraktisk linje med tilrettelagt opplæring for elever med spesielle behov. Høsten 2014 tok Ullern videregående skole over arbeidsgiveransvaret for avdelingen og flyttet den til nye Ullern vgs høsten 2015.https://kuben.vgs.no/om-skolen/om-oss/skolens-historie/

 Skolebrannen i 1948 
Det brøt ut brann på skolens loft den 4. mai 1948. Det skjedde midt i skoletiden. Brannvesenet kom til og hindret brannen i å spre seg til hele bygget. Det sies at elevenes innsats med å dekke gulvene ed sagspon i 2. og 3. etasje, hindret alvorlige vannskader på gulvene. Undervisningen gikk som normalt i perioden etter brannen mens bygningen fikk nytt tak.

 Bussulykken i 2023 
16. august 2023 kjørte en av Ruters busser inn i skolens vegg mot Vahls gate. 11 personer ble skadet, derav to kritisk. Skadeomfanget til skolen er ikke klart per 16. august 2023.https://www.nrk.no/norge/11-skadd-etter-at-buss-kjorte-inn-i-skole-i-oslo-1.16518824

 Rektorer 
 2020–sittende: Janne Thon Rehn
 2019:  Jan Ljøner (midlertidig)
 2017–2019: Pål Nesse

 Referanser 

Eksterne lenker


Kategori:Barneskoler i Oslo
Kategori:Skoler i bydel Gamle Oslo
Kategori:Harald Olsen
Kategori:Kuben videregående skole
Kategori:Ullern videregående skole
Kategori:Utdanningsinstitusjoner etablert i 1897
Kategori:Utdanningsinstitusjoner etablert i 1997
Kategori:Utdanningsinstitusjoner nedlagt i 1922
Kategori:1897 i Norge
Kategori:Skoler i Norge navngitt etter personer